'Għalkemm il-paragrafu (d) tal-Artikolu 2 tal-Kap. 189 jipprovdi kif ingħad fuq, l-istess Kap. 189 ma jipprovdix espressament għas- sanzjoni tan-nullità tal-att relattiv fin-nuqqas ta' osservanza tal-istess paragrafu (d) … wara l-preżentata tar-rikors tal-appell l-appellati baqgħu jagħmlu atti oħra mingħajr ma eċċepew in-nullità tar-rikors tal-appell. Inotre l-appellati ma sofrew ebda preġudizzju bil-fatt li r-rikors sar bil- Malti tant li l-proċeduri kienu bdew isiru bl-Ingliz fuq talba ta' u a benefiċċju tal-appellant u l-appellati qatt ma sabu ebda diffikulta` li l- proċeduri jsiru bil-Malti. Għalhekk ma hemmx l-estremi neċessarja skont il-liġi sabiex tiġi dikjarata n-nullità tar-rikors tal-appell.'1